উয়েফা সুপার কাপ
ইউরোপীয়ান সুপার কাপ (উয়েফা সুপার কাপ) একটি বার্ষিক ফুটবল খেলা যেটি উয়েফা কাপ ও উয়েফা চ্যাম্পিয়নস লীগ বিজয়ী দলদুটির মধ্যে অনুষ্ঠিত হয়। ঘরোয়া লীগ শুরু হওয়ার সময় এই খেলা অনুষ্ঠিত হয়। সাধারণত আগস্ট মাসে এটি অনুষ্ঠিত হয়। ইউরোপে খেলাটিকে অবশ্য উয়েফা কাপ বা চ্যাম্পিয়নস লীগের সমান মর্যাদা দিয়ে কাপটিকে দেখা হয় না। গ্রীষ্মকালীন দলবদলের পর এটি অনুষ্ঠিত হয় বলে দলে নানা পরিবর্তন আসে। সবচেয়ে সফল সুপার কাপ বিজয়ী দল হচ্ছে বার্সেলোনা আর এ.সি. মিলান, যারা পাঁচবার এই ট্রফি জিতেছে।